CELEX: 32006D0236
Language: ro
Date: 2006-03-21 00:00:00
Title: Decizia Comisiei din 21 martie 2006 privind condițiile speciale care reglementează produsele pescărești importate din Indonezia și destinate consumului uman [notificată cu numărul C(2006) 843]Text cu relevanță pentru SEE.

Anunţ juridic important

|

32006D0236

Official Journal L 083 , 22/03/2006 P. 0016 - 0017 Official Journal L 118 , 08/05/2007 P. 0483 - 0484

		20060321Decizia Comisieidin 21 martie 2006privind condițiile speciale care reglementează produsele pescărești importate din Indonezia și destinate consumului uman[notificată cu numărul C(2006) 843](Text cu relevanță pentru SEE)(2006/236/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele care provin din țări terțe și sunt introduse în Comunitate [1], în special articolul 22 alineatul (1),având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației în domeniul alimentelor, de înființare a Autorității Europene pentru Siguranța Alimentară și de stabilire a procedurilor în domeniul siguranței alimentelor [2], în special articolul 53 alineatul (1),întrucât:(1) În conformitate cu Directiva 97/78/CE și cu Regulamentul (CE) nr. 178/2002, trebuie să se adopte măsurile necesare în ceea ce privește importurile de anumite produse provenind din țări terțe în care apare sau se dezvoltă orice cauză care poate constitui o amenințare gravă pentru sănătatea animală și umană.(2) În produsele pescărești importate din Indonezia și destinate consumului uman au fost detectate histamină și metale grele. Prezența acestor metale în produsele alimentare reprezintă un risc potențial pentru sănătatea umană.(3) Directiva 91/493/CEE a Consiliului din 22 iulie 1991 de stabilire a condițiilor de sănătate pentru care reglementează producția și introducerea pe piață a produselor pescărești [3] stabilește procedura de prelevare de probe și de analiză pentru histamină și stabilește conținutul maxim autorizat pentru substanța în cauză.(4) Regulamentul (CE) nr. 466/2001 al Comisiei din 8 martie 2001 de stabilire a nivelurilor maxime pentru anumiți contaminanți din produsele alimentare [4] stabilește conținuturile maxime de metale grele autorizate în produsele pescărești.(5) Ultima inspecție comunitară în Indonezia a relevat lipsuri grave în materie de igienă în manipularea produselor pescărești. Ca urmare a acestor lipsuri, peștele nu prezintă prospețimea optimă și se alterează rapid, atingând niveluri ridicate de histamină la speciile în cauză. Inspecțiile au relevat, de asemenea, lipsuri grave în capacitatea autorităților indoneziene de a efectua controale fiabile asupra produselor pescărești, în special în cazul controalelor pentru depistarea histaminei și a metalelor grele la speciile în cauză.(6) Este necesar ca statele membre să efectueze controale adecvate asupra produselor pescărești importate din Indonezia la sosirea acestora la punctele de control la frontieră din Comunitate, în scopul de a preveni introducerea pe piață a unor produse improprii pentru consumul uman.(7) Regulamentul (CE) nr. 178/2002 a stabilit un sistem de schimb rapid de informații și folosirea acestui sistem este adecvată aplicării obligației de informare reciprocă prevăzută la articolul 22 alineatul (2) din Directiva 97/78/CE. De asemenea, statele membre informează Comisia prin rapoarte periodice privind toate rezultatele analizelor efectuate în cursul controalelor oficiale asupra loturilor de produse pescărești provenind din Indonezia.(8) Prezenta decizie va fi revizuită în funcție de garanțiile prezentate de autoritățile indoneziene competente și în funcție de rezultatele analizelor efectuate de statele membre.(9) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1ObiectulPrezenta decizie se aplică în cazul produselor pescărești importate din Indonezia și destinate consumului uman.Articolul 2Controale(1) Statele membre, aplicând planurile de prelevare de probe și metodele de detectare adecvate, se asigură că fiecare lot de produse reglementate de articolul 1 face obiectul controalelor necesare pentru a garanta că produsele în cauză nu depășesc conținuturile maxime de metale grele stabilite de Regulamentul (CE) nr. 466/2001.De asemenea, în cazul speciilor aparținând familiilor scombridae, clupeidae, engraulidae și coryphaenidae, trebuie să se efectueze un control pentru detectarea prezenței histaminei, astfel încât conținuturile să rămână inferioare celor stabilite de Directiva 91/493/CEE.(2) Statele membre prezintă Comisiei, la fiecare trei luni, un raport conținând toate rezultatele analizelor efectuate în cursul controalelor asupra loturilor de produse menționate la alineatul (1). Raportul respectiv trebuie să fie prezentat în cursul lunii care urmează ultimei luni din fiecare trimestru (aprilie, iulie, octombrie și ianuarie).Articolul 3Rezultate nesatisfăcătoare ale controalelorStatele membre interzic importurile pe teritoriile lor sau expediția către un alt stat membru de produse menționate la articolul 1, pentru care controalele menționate la articolul 2 alineatul (1) au evidențiat existența unor conținuturi maxime superioare celor autorizate.Articolul 4Imputarea cheltuielilorToate cheltuielile care decurg din aplicarea prezentei decizii intră în sarcina expeditorului, a destinatarului sau a agentului lor.Articolul 5RespectareaStatele membre informează de îndată Comisia cu privire la măsurile luate pentru a se conforma prezentei decizii.Articolul 6RevizuireaPrezenta decizie va fi revizuită în funcție de garanțiile prezentate de autoritățile indoneziene competente și de rezultatele analizelor menționate la articolul 2.Articolul 7DestinatariPrezenta decizie se adresează statelor membre.Adoptată la Bruxelles, 21 martie 2006.Pentru ComisieMarkos KyprianouMembru al Comisiei[1] JO L 24, 30.1.1998, p. 9. Regulament, astfel cum a fost modificat ultima dată prin Regulamentul (CE) nr. 882/2004 al Parlamentului European și al Consiliului (JO L 165, 30.4.2004, p. 1).[2] JO L 31, 1.2.2002, p. 1. Regulament, astfel cum a fost modificat ultima dată prin Regulamentul (CE) nr. 1642/2003 al Parlamentului European și al Consiliului (JO L 245, 29.9.2003, p. 4).[3] JO L 268, 24.9.1991, p. 15. Directivă, astfel cum a fost modificată ultima dată prin Actul de aderare din 2003.[4] JO L 77, 16.3.2001, p. 1. Regulament, astfel cum a fost modificat ultima dată prin Regulamentul (CE) nr. 199/2006 (JO L 32, 4.2.2006, p. 34).--------------------------------------------------